|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**  **----------------**  **ΠΕΡΙΦΕΡΕΙΑΚΗ Δ/ΝΣΗ**  **Α/ΘΜΙΑΣ & Β/ΘΜΙΑΣ ΕΚΠ/ΣΗΣ**  **ΚΕΝΤΡΙΚΗΣ ΜΑΚΕΔΟΝΙΑΣ**  **-----------------**  **4ο ΠΕΡΙΦΕΡΕΙΑΚΟ ΚΕΝΤΡΟ ΕΚΠΑΙΔΕΥΤΙΚΟΥ ΣΧΕΔΙΑΣΜΟΥ (ΠΕ.Κ.Ε.Σ.)**  **-----------------**   |  |  | | --- | --- | | **Ταχ. Δ/νση** | **Κ. Παλαιολόγου 22, τ. κ. 62125, Σέρρες** | | **Πληροφορίες** | **: Χρήστος Πράμας** | | **Τηλέφωνο** | **: 2321059025** | | **FAX** | **: 2321059125** | | **e-mail** | **: 4pekes@kmaked.pde.sch.gr** | |  |  | | |  | | --- | | **Σέρρες 02– 03 - 2021**  **Αριθμ. Πρωτ. : 131** | | **Προς**:  **1. Σχολικές μονάδες Σερρών και Κιλκίς**  **Κοιν.:**  **1.Διευθύνσεις Α/θμιας και Β/θμιας Εκπαίδευσης Σερρών και Κιλκίς**  **2. Περιφερειακή Διεύθυνση Εκπαίδευσης Κ. Μακεδονίας** | |

**ΘΕΜΑ: «Πρόσκληση για συμμετοχή σε Έρευνα του 4ου ΠΕΚΕΣ Κεντρικής Μακεδονίας»**

Αγαπητές και αγαπητοί συνάδελφοι,

Το 4ο ΠΕΚΕΣ Κεντρικής Μακεδονίας στο πλαίσιο της κοινής Διημερίδας όλων των ΠΕΚΕΣ της Κεντρικής Μακεδονίας με θέμα:

**«Τηλεκπαίδευση στην εποχή της πανδημίας: Δυνατότητες και Περιορισμοί»**

διεξάγει έρευνα με τη συμπλήρωση Ερωτηματολογίου. Σκοπός είναι η αποτύπωση και αποτίμηση της υλοποίησης της εξ αποστάσεως εκπαίδευσης, που πραγματοποιήθηκε την περίοδο της πανδημίας covid-19 (Μάρτιος 2020 έως σήμερα), στις Περιφερειακές Ενότητες Σερρών και Κιλκίς.

Στόχοι της έρευνας είναι:

• Η διερεύνηση της παιδαγωγικής, μαθησιακής και διδακτικής διάστασης της εξ αποστάσεως εκπαίδευσης

• Η ανάδειξη των κοινωνικοπολιτισμικών διαστάσεων και ψυχολογικών επιπτώσεων της εξ αποστάσεως εκπαίδευσης

• Ο αναστοχασμός επί των επιμορφωτικών δράσεων υποστήριξης των εκπαιδευτικών

• Η εξαγωγή συμπερασμάτων αναφορικά με τις δυνατότητες και τους περιορισμούς της εξ αποστάσεως εκπαίδευσης.

Τα ευρήματα της ερευνητικής επεξεργασίας που θα ακολουθήσει τη συλλογή των δεδομένων, αποτελούν πολύτιμο εργαλείο για την επιτυχή υλοποίηση των στόχων του 4ου ΠΕΚΕΣ Κεντρικής Μακεδονίας, που είναι «... ο εκπαιδευτικός σχεδιασμός, η παρακολούθηση, ο συντονισμός και η στήριξη του εκπαιδευτικού έργου των δημόσιων και ιδιωτικών σχολικών μονάδων, καθώς και των Ε.Κ., ο συντονισμός των Κ.Ε.Σ.Υ. … και των Ε.Κ.Φ.Ε., της περιοχής αρμοδιότητάς τους, η επιστημονική και παιδαγωγική υποστήριξη των εκπαιδευτικών της δημόσιας και της ιδιωτικής εκπαίδευσης, η οργάνωση της επιμόρφωσης… των εκπαιδευτικών και της αποτίμησης του εκπαιδευτικού έργου σε περιφερειακό επίπεδο» (παρ. 2 του άρθρου 4 του Ν. 4547/2018).

Επομένως, η συμμετοχή σας στην έρευνα κρίνεται άκρως απαραίτητη για τη υλοποίηση των παραπάνω στόχων.

Για να συμπληρώσετε το Ερωτηματολόγιο παρακαλούμε να εισέλθετε στη διεύθυνση:

<https://docs.google.com/forms/d/e/1FAIpQLScysTfaTyepDMtfOvRPt4DmkTdPhbnmTHYKwb6lGstqBEHe-w/viewform>

Παρακαλούνται οι Διευθυντές/τριες και οι Προϊστάμενοι/ες όλων των σχολικών μονάδων των Περιφερειακών Ενοτήτων Σερρών και Κιλκίς να προωθήσουν την παρούσα πρόσκληση σε όλους τους εκπαιδευτικούς ευθύνης τους.

Ευχαριστούμε

 Για το 4ο ΠΕΚΕΣ

Ο Οργανωτικός Σ.Ε.Ε.

Χρήστος Πράμας